text: Udmelding kl. 10: Time out for Vejle Boldklub?
  30 september 2014 kl. 05.55
  Kl. 10 ventes Vejle Boldklub at udsende en pressemeddelelse om, hvad der skal ske med den kriseramte klub. Meget tyder på, at det ender med en time-out.
  Flere medier spekulerer i, at klubben tirsdag ikke behøver at erklære sig konkurs, selv om der ikke er truffet nye aftaler med investorer.
  Selv om spillerne ikke får deres løn ind på kontoen i dag, kan klubben trække fristen for en konkursbegæring en uges tid.
  Ifølge bl.a. BT har klubbens bestyrelse forhandlet til langt ud på natte, men der er ikke kommet meldinger om resultatet.
  Og så sent som mandag aften var klubbens direktør, Per Olesen, behersket optimist. Men hans vurdering om chancerne for at redde klubben fra konkurs er stadig 60-40.
  